156 



Marci Aurelii Prudentii, libri IIEPl 2TE$ANQN %- 

 mnus XIV. Passio Agnetis virginis. 



A 



gnes sepulcrum est romulea in domo 

 Fortis puellae, martyris inclitae. 

 Conspectu in ipso condita turrium 

 Servat salutem virgo quiritium, 

 Nec non et ipsos protegit advenas 

 Puro ac fideli pectore supplices. 



Duplex corona est praestita martyri, 

 Intactum ab omni crimine virginal, 

 Mortis deinde gloria liberae. 

 Aiunt iugali vix habilem toro 

 Primis in annis forte puellulam 

 Christo calentem fortiter inpiis 

 Jussis renisam, quo minus idolis 

 Addicta sacram desereret fidenti. 

 Temptata multis nam prius artibus, 

 Nunc ore blandi iudicis inlice, 

 Nunc saevientis carnifìcis minis 

 Stabat feroci robore pertinax, 

 Corpusque duris excruciatibus 

 Ultro referebat, non renuens mori. 



